|  |  |
| --- | --- |
| PRIMĂRIA MUNICIPIULUI DEJ |  |
| SERVICIUL DE URBANISM ŞI AMENAJAREA TERITORIULUI |  |
|  |  |
| Nr. 29374 din 27.10.2022 |  |

EXPUNERE DE MOTIVE

privind aprobarea întocmirii Contractului de concesiune pentru terenul situat în Dej, str. Mircea cel Bătrân, nr. 5, bl. N 2, parter, pe care este edificată o Extindere la parterul blocului (la ap. 21)

La solicitarea domnului PUICA VASILE, cu domiciliul în Dej, str. Mircea cel Bătrân, nr. 5, bl. N2, ap. 21, jud. Cluj, beneficiar al Contractului de închiriere nr. 3881 din 14.02.2020, pentru terenul situat în Dej, str. Mircea cel Bătrân, nr. 5, bl. N2, parter, în suprafață de 22 mp, pe care s-a edificat o „Extindere la parterul blocului – Spațiu comercial” (la ap. 21).

**Terenul a fost concesionat inițial în conformitate cu Art. 15 lit. e) din Legea nr. 50/1991** republicată privind autorizarea executării lucrărilor de construcții. Deoarece la expirarea Contractului de concesiune nr. 2/1266 din 02.02.2015, care a avut o durata de 60 luni (5 ani), nu a fost operată dezmembrarea terenului în suprafață de 22 mp pe care a fost edificată construcția „Extindere la parterul blocului – Spațiu comercial”, nu i s-a putut încheia un nou Contract de concesiune. Ca urmare s-a aprobat încheierea Contractului de închiriere nr. 3881 din 14.02.2020, în baza Hotărârii Consiliului Local nr. 123/2019, până când va exsista un Extras de carte funciară pentru suprafața de 22 mp.

În data de 24.10.2022 s-a eliberat Extrasul de carte funciară nr. 63720 cu număr cadastral 63720, pentru terenul în suprafață de 22 mp, situat în Dej, str. Mircea cel Bătrân, nr. 5.

Domnul PUICA VASILE a depus cererea cu nr. 28782/24.10.2022, prin care solicită trecerea de pe Contract de închiriere pe Contract de concesiune pentru terenul situat în Dej, str. Mircea cel Bătrân, nr. 5, bl. N2, parter, în suprafață de 22 mp, pe care are edificată construcția „Extindere la parterul blocului – Spațiu comercial” (la ap. 21), pentru a-și putea înscrie această construcție în Cartea Funciară. Construcția a fost realizată conform Autorizației de construire nr. 18 din 24.02.2017 și recepționată în baza Procesului verbal de recepție la terminarea lucrărilor nr. 9 din 28.02.2017.

Propunem spre aprobare întocmirea Contractului de concesiune pentru terenul situat în Dej, str. Mircea cel Bătrân, nr. 5, bl. N2, parter (la ap. 21), în suprafață de 22 mp, înscris în CF nr. 63720 DEJ cu nr. cadastral 63720, pe care este edificată o „Extindere la parterul blocului – spațiu comercial”.

Redevenţa pentru terenul concesionat în suprafață măsurată de 22 mp va fi de **750,92 lei/an.** Redevența se va indexa anual cu rata inflației.

Durata concesiunii va fi de **5 ani,** începând de la data de 01.11.2022.

PRIMAR

ing. Morar Costan